Source: http://eur-lex.europa.eu/LexUriServ/LexUriServ.do?uri=CELEX:31997L0026:RO:NOT
Timestamp: 2014-03-12 14:01:34+00:00

Document:
EUR-Lex - 31997L0026 - RO
Directiva (CE) 97/26 a Consiliului din 2 iunie 1997 de modificare a Directivei (CEE) 91/439 privind permisele de conducere
JO L 150, 7.6.1997, p. 41-43 (ES, DA, DE, EL, EN, FR, IT, NL, PT, FI, SV)
ediţie specială în limba cehă: capitol 07 volum 003 p. 30 - 32
ediţie specială în limba estonă: capitol 07 volum 003 p. 30 - 32
ediţie specială în limba maghiară capitol 07 volum 003 p. 30 - 32
ediţie specială în limba lituaniană: capitol 07 volum 003 p. 30 - 32
editie speciala in limba letona: capitol 07 volum 003 p. 30 - 32
editie speciala in limba malteza: capitol 07 volum 003 p. 30 - 32
editie speciala in limba poloneza: capitol 07 volum 003 p. 30 - 32
editie speciala in limba slovaca: capitol 07 volum 003 p. 30 - 32
ediţie specială în limba slovenă: capitol 07 volum 003 p. 30 - 32
ediţie specială în limba bulgară: capitol 07 volum 04 p. 165 - 167
editie speciala in limba româna: capitol 07 volum 04 p. 165 - 167
Ediţie specială în limba croată capitol 07 volum 007 p. 89 - 91
a documentului: 02/06/1997
a intrării în vigoare: 08/06/1997; intrare în vigoare data publicării + 1 a se vedea articolul 3
a transpunerii: 01/01/1998; a se vedea articolul 2
poluare produsă de nave
directivă de modificare SYN 92040
11992E075 11992E189C Selectează toate actele având la bază acest document
31991L0439 modificare modificare anexă 1 de la 08/06/1997
31991L0439 modificare modificare anexă 1BIS de la 08/06/1997
31991L0439 modificare modificare articol 3.3 de la 08/06/1997
31991L0439 modificare adăugare articol 7BIS de la 08/06/1997
31991L0439 modificare adăugare articol 7TER de la 08/06/1997
51996PC0055 adoptare Modificat prin:
rectificat prin 31997L0026R(01) Afișează măsurile naționale de punere în aplicare
31992L0061 Selectează toate actele care menționează acest document
Directiva (CE) 97/26 a Consiliului
din 2 iunie 1997
de modificare a Directivei (CEE) 91/439 privind permisele de conducere
hotărând în conformitate cu procedura prevăzută la articolul 189c din tratat [3],
(1) Directiva 91/439/CEE a Consiliului din 29 iulie 1991 privind permisele de conducere [4] prevede că permisele de conducere naționale se eliberează în conformitate cu modelul comunitar descris în anexa I sau Ia și precizează condițiile în care conducătorul auto este autorizat să conducă;
(2) anexele I și Ia menționate prevăd că orice informații suplimentare sau restricții ar trebui menționate în formă codificată;
(3) codurile și subcodurile referitoare la condițiile de eliberare a permiselor de conducere, reglementate de Directiva 91/439/CEE, se aplică pe întreg teritoriul Comunității;
(4) în conformitate cu principiul subsidiarității este necesară o acțiune comunitară pentru admiterea și recunoașterea reciprocă a permiselor de conducere și, de asemenea, pentru a facilita libera circulație a persoanelor, fiind evitate problemele practice cu care se pot confrunta conducătorii auto, întreprinderile de transport rutier, administrațiile și inspectorii în cazul în care statele membre ar utiliza coduri diferite;
(5) este necesar să se prevadă o procedură simplificată pentru adaptarea aspectelor tehnice ale codurilor comunitare armonizate enumerate în anexele I și Ia și pentru adaptarea anexelor II și III la Directiva 91/439/CEE;
(6) din motive de claritate și conformitate cu Directiva 92/61/CEE a Consiliului din 30 iunie 1992 privind omologarea de tip a autovehiculelor cu două sau trei roți [5] este necesar ca, odată cu această modificare, să se alinieze definiția termenului "motociclu" din punct de vedere al vitezei proiectate,
1. La articolul 3 alineatul (3):
(a) la a doua liniuță, mențiunea "50 km/h" se înlocuiește cu "45 km/h";
(b) a treia liniuță se înlocuiește cu următorul text:
- "— "motociclu" înseamnă orice vehicul cu două roți cu sau fără ataș, prevăzut cu un motor cu o capacitate cilindrică mai mare de 50 cm3 dacă este cu ardere internă și/sau dacă are o viteză maximă proiectată mai mare de 45 km/h".
2. Se inserează următoarele articole:
(1) Subdiviziunea codurilor comunitare armonizate prevăzute în anexele I și Ia este definită în conformitate cu procedura prevăzută la articolul 7b și, în special, cu referire la codurile 04, 05, 44 și 45.
Procedura se aplică, de asemenea, pentru a se stabili dacă utilizarea anumitor subdiviziuni ale codurilor comunitare armonizate trebuie să aibă caracter obligatoriu, dacă este cazul.
(2) Modificările necesare pentru adaptarea la progresul științific și tehnic a părților din anexele I și Ia care se referă la codurile armonizate, precum și a anexelor II și III, se adoptă în conformitate cu procedura stabilită la articolul 7b.
(1) Comisia este asistată de un comitet pentru permise de conducere, denumit în continuare "comitetul", alcătuit din reprezentanți ai statelor membre și prezidat de reprezentantul Comisiei.
(2) Reprezentantul Comisiei prezintă comitetului un proiect de măsuri. Comitetul emite un aviz cu privire la acest proiect într-un interval de timp pe care președintele îl poate stabili în funcție de urgența cazului. Avizul se emite cu majoritatea prevăzută la articolul 148 alineatul (2) din tratat în cazul deciziilor pe care Consiliul le adoptă la propunerea Comisiei. Voturile reprezentanților statelor membre în comitet se ponderează conform procedurii prevăzute la articolul menționat. Președintele nu votează.
(3) (a) Comisia adoptă măsurile avute în vedere în cazul în care sunt conforme cu avizul comitetului.
(b) În cazul în care măsurile avute în vedere nu sunt conforme cu avizul comitetului sau în absența avizului, Comisia prezintă imediat Consiliului o propunere de măsuri. Consiliul hotărăște cu majoritate calificată.
În cazul în care, la încheierea perioadei de trei luni de la data notificării Consiliului, acesta nu a hotărât, Comisia adoptă măsurile propuse."
3. La anexa I alineatul 2 pagina 4 din permisul de conducere și la anexa Ia alineatul (2) pagina 2 din permisul de conducere, punctul (a) coloana (12), prima liniuță se înlocuiește cu următorul text:
- "— Codurile 01 până la 99: coduri comunitare armonizate
01. Corectarea vederii
02. Proteză auditivă/ajutor pentru comunicare
03. Proteză/orteză a membrelor
04. Sub rezerva deținerii unui certificat medical valabil
05. Conducerea autovehiculului sub rezerva unor restricții din cauze medicale
10. Cutie de viteze modificată
25. Mecanisme de accelerare adaptate
30. Adaptarea mecanismelor de frânare și de accelerare combinate
42. Oglindă retrovizoare adaptată/oglinzi retrovizoare adaptate
43. Scaun pentru conducătorul auto adaptat
44. Adaptări aduse motociclului
45. Motociclu prevăzut numai cu ataș
50. Limitat la un anumit vehicul/număr de șasiu
51. Limitat la un anumit vehicul/placă de înmatriculare
55. Combinații de adaptări ale vehiculului
70. Schimbarea permisului nr. … eliberat de … (simbolul CEE/ONU în cazul unei țări terțe)
71. Duplicat al permisului nr. … (simbolul CEE/ONU în cazul unei țări terțe)
72. Limitat la vehiculele din categoria A cu o capacitate cilindrică maximă de 125 cc și cu o putere maximă de 11 kW(A1)
73. Limitat la vehiculele din categoria B de tip triciclu sau cvadriciclu cu motor (B1)
75. Limitat la vehiculele din categoria D fără a depăși 16 locuri pe scaune, în afara scaunului conducătorului auto (D1)
76. Limitat la vehiculele din categoria C cu masa maximă autorizată de 7500 kg (C1) cuplate cu remorcă a cărei masă maximă autorizată depășește 750 kg, sub rezerva ca masa maximă a ansamblului astfel format să nu depășească 12000 kg și ca masa maximă autorizată a remorcii să nu depășească masa vidă a vehiculului de tractare (C1 + E)
77. Limitat la vehiculele din categoria D care nu au mai mult de 16 locuri pe scaune în afara scaunului pentru conducătorul auto (D1), cuplate cu o remorcă a cărei masă maximă autorizată depășește 750 kg, sub rezerva ca (a) masa maximă autorizată a ansamblului astfel format să nu depășească 12000 kg și ca masa maximă autorizată a remorcii să nu depășească masa vidă a vehiculului de tractare și (b) remorca să nu fie utilizată pentru transportul de persoane (D1 + E)
78. Limitat la vehiculele cu schimbător automat de viteze [anexa II, 8.1.1 alineatul (2)]
79. (…) Limitat la vehiculele conforme cu specificațiile indicate între paranteze, în contextul aplicării articolului 10 alineatul (1) din directivă."
(1) După consultarea Comisiei, statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1998. Statele membre informează imediat Comisia cu privire la aceasta.
Când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
Prezenta directivă intră în vigoare în ziua următoare publicării în Jurnalul Oficial al Comunităților Europene.
Prezenta directivă se adresează statelor membre
Adoptată la Luxemburg, 2 iunie 1997.
[1] JO C 110, 16.4.1996, p. 7 șiJO C 31, 31.1.1997, p. 3.
[2] JO C 204, 15.7.1996, p. 20.
[3] Aviz emis la 5 septembrie 1996 (JO C 277, 23.9.1996, p. 15), Poziția comună a Consiliului din 20 decembrie 1996 (JO C 69, 5.3.1997, p. 7) și Decizia din 9 aprilie 1997 a Parlamentului European (JO C 132, 28.4.1997).
[4] JO L 237, 24.8.1991, p. 1, astfel cum a fost modificată ultima dată prin Directiva 96/47/CEE (JO L 235, 17.9.1996, p. 1).
[5] JO L 225, 10.8.1992, p. 72, astfel cum a fost modificată prin Actul de aderare din 1994.

References: articolul 3
 articolul 2
 articolul 189
 articolul 3
 articolul 7
 articolul 7
 articolul 148